Source: https://podpora.financnasprava.sk/051333-Ur%C4%8Denie-miesta-dodania-slu%C5%BEieb-pod%C4%BEa--15
Timestamp: 2019-02-21 18:20:33+00:00
Document Index: 17716827

Matched Legal Cases: ['§ 15', '§ 15', '§ 15', '§ 15', '§ 15', '§ 15', '§ 15', '§ 15', '§ 15', '§ 16', '§ 7', '§ 7', '§ 4', '§ 4', '§ 69', '§ 16', '§ 16', '§ 16', '§ 7', '§ 15', '§ 15', '§ 7', '§ 80', '§ 72', '§ 7', '§ 15', '§ 80', '§ 16', '§ 15', '§ 7', '§ 16', '§ 15', '§ 15', '§ 16', '§ 15', '§ 16', '§ 15', '§ 7', '§ 80', '§ 72', '§ 7', '§ 15', '§ 80', '§ 15', '§ 80', '§ 15', '§ 7', '§ 80', '§ 7', '§ 15', '§ 80', '§ 15', '§ 7', '§ 80', '§ 7', '§ 15', '§ 80', '§ 15', '§ 7', '§ 80', '§ 7', '§ 15', '§ 80', '§ 15', '§ 7', '§ 80', '§ 16', '§ 16', '§ 7', '§ 4', '§ 15', '§ 15', '§ 80', '§ 5', '§ 15', '§ 80', '§ 9', '§ 16', '§ 15', '§ 80', '§ 15', '§ 80', '§ 15', '§ 4', '§ 16', '§ 15', '§ 80', '§ 7', '§ 7', '§ 15', '§ 16', '§ 16', '§ 16', '§ 15', '§ 7', '§ 15', '§ 16', '§ 15', '§ 15', '§ 7', '§ 15', '§ 15', '§ 7', '§ 15', '§ 15', '§ 15', '§ 15', '§ 69', '§ 7', '§ 15', '§ 69', '§ 7', '§ 78', '§ 15', '§ 69', '§ 15', '§ 69', '§ 15', '§ 15', '§ 7', '§ 69', '§ 78', '§ 15', '§ 69', '§ 15', '§ 69', '§ 7', '§ 15', '§ 7', '§ 15', '§ 69', '§ 78', '§ 15', '§ 69', '§ 15', '§ 69', '§ 15', '§ 69', '§ 15', '§ 16', '§ 15', '§ 16', '§ 16', '§ 55', '§ 55', '§ 15', '§ 69', '§ 15', '§ 69']

Určenie miesta dodania služieb podľa § 15
Úvod > DPH > Miesto dodania služieb > Určenie miesta dodania podľa základného pravidla - § 15 zákona o DPH > Určenie miesta dodania služieb podľa § 15
Miesto dodania služieb - § 15
Základným pravidlom určenia miesta dodania služieb podľa § 15 zákona o DPH, vymenovaných ďalej v zozname, je určenie miesta podľa postavenia zákazníka t.j. či odberateľ je zdaniteľnou osobu (podnikateľom) usadenou v príslušnom členskom štáte, alebo ide o nezdaniteľnú osobu (nepodnikateľský subjekt).
Ak má odberateľ (zdaniteľná osoba) usadenie (sídlo – miesto podnikania) v inom členskom štáte – je miesto dodania služby podľa § 15 ods. 1 zákona o DPH iný členský štát. Ak má odberateľ – zdaniteľná osoba (podnikateľ) - miesto usadenia v tuzemsku – je miesto dodania tuzemsko (§ 15 ods. 1).
•Ak platiteľ dodá službu inému platiteľovi, alebo podnikateľovi, ktorý má miesto podnikania v tuzemsku (§ 15 ods. 1 zákona o DPH) zdaní službu tuzemskou DPH (viď zoznam nižšie)
•Ak platiteľ dodá službu inej ako zdaniteľnej osobe ( napr. súkromnej osobe, alebo podnikateľovi z iného členského štátu, ktorý nenahlásil svoje IČ DPH) určí sa miesto dodania služieb podľa § 15 ods. 2 zákona o DPH zdaní tuzemskou DPH (viď zoznam nižšie) okrem výnimiek, ktorých miesto dodania sa určí podľa § 16
•Ak osoba registrovaná pre daň (§ 7 a § 7a) dodá službu s miestom v tuzemsku tuzemskému platiteľovi – službu nezdaňuje , ale si príjmy zahrnie do obratu pre účely registrácie podľa § 4 ods. 1 zákona o DPH (obrat je definovaný v § 4 ods. 7)
•Ak zahraničná osoba (podnikateľ usadený v zahraničí – buď v členskom štáte alebo v treťom štáte) dodá do tuzemska služby vymenované v zozname nižšie slovenskému podnikateľovi, osobe registrovanej pre daň alebo platiteľovi, daň platí tento slovenský zákazník (§ 69 ods. 3). Osobou povinnou platiť daň pri prijatí služby je aj zdaniteľná osoba, ktorá si nesplnila registračnú povinnosť.
•Baliarske práce
•Elektronické služby (služby cez internet okrem objednávok tovaru cez internet, okrem fyzickej dodávky CD, diskety a hmotných nosičov, okrem kníh, periodík, videokaziet, hier na CD, okrem služieb profesionálov, ktorí radia prostredníctvom elektronickej pošty, okrem vzdelávacích služieb cez internet, okrem telefonických služieb cez internet) – okrem elektronických služieb dodaných osobám iným ako zdaniteľným, pri ktorých sa miesto dodania určí podľa výnimiek uvedených v § 16 – účinnosť od 1.1.2015
•Inžinierske služby (okrem služieb spojených s nehnuteľnosťou – napr. architektonické služby alebo stavebný dozor)
•Kultúrne služby, umelecké služby, športové, zábavné ktoré nie sú spojené so vstupom pre širokú verejnosť, ak sú dodané zdaniteľnej osobe
•Marketingové služby
•Montáž rôznych častí stroja (aj ako subdodávka), pokiaľ nejde o montáž stroja, ktorý je neoddeliteľnou súčasťou nehnuteľnosti, ak sú dodané zdaniteľnej osobe
•Nakládka, prekládka a vykládka tovaru, ak sú dodané zdaniteľnej osobe
•Natieračské práce hnuteľného majetku (nesúvisia so stavbou alebo rekonštrukciou nehnuteľnosti), ak sú dodané zdaniteľnej osobe
•Odtiahnutie vozidla, ak sú dodané zdaniteľnej osobe
•Opravy hnuteľného majetku, ak sú dodané zdaniteľnej osobe
•Práce na hnuteľnom majetku zákazníka – rôzne, ak sú dodané zdaniteľnej osobe
•Poradenské služby
•Právne služby
•Predaj emisií
•Prenájom dopravných prostriedkov na obdobie dlhšie ako 30 dní
Dopravné prostriedky pre tieto účely sú: pozemné vozidlá, ale aj bicykle a obytné prívesy, prívesy a návesy, železničné vagóny, plavidlá, lietadlá, sanitky, poľnohospodárske traktory, kombajny, iné poľnohospodárske vozidlá, invalidné vozíky)
•Prepravné služby, ak sú dodané zdaniteľnej osobe
•Prevod a postúpenie autorských práv, patentov, licencií, ochranných známok a podobných práv
•Reklamné služby
•Služby súvisiace s vrátením dane zahraničným osobám
•Skladovacie služby
•Služby rozhlasového a televízneho vysielania
•Sprostredkovateľské služby (fakturuje sa len provízia za sprostredkovanie služieb)
napr. sprostredkovanie zamestnania SZČO, sprostredkovanie pri poskytovaní ubytovania alebo ubytovania v sektoroch s podobnou funkciou, ako sú dovolenkové tábory alebo miesta upravené na stanovanie, ak sprostredkovateľ koná v mene a na účet inej osoby, ak sú tieto služby dodané zdaniteľnej osobe, sprostredkovanie predaja tovaru alebo služieb
•Strážna služba súvisiaca s ochranou osôb, osôb a majetku pri preprave, logistikou finančných hotovostí
•Telekomunikačné služby (okrem telekomunikačných služieb dodaných inej ako zdaniteľnej osobe z iného členského štátu alebo tretieho štátu, ktorých miesto dodania sa určí podľa výnimiek uvedených v § 16 – účinnosť od 1.1.2015)
•Tlmočnícke služby
•Účtovnícke služby
•Upratovacie služby (ak ide výlučne o upratovanie nábytku a zariadenia, ktoré nie je neoddeliteľnou súčasťou nehnuteľnosti)
•Vedecké služby, ktoré nie sú spojené so vstupom pre širokú verejnosť, ak sú dodané zdaniteľnej osobe
•Vzdelávacie služby, ktoré nie sú spojené so vstupom pre širokú verejnosť ak sú dodané zdaniteľnej osobe
•Výstavnícke služby (zapožičanie stánku a služby s tým spojené), ktoré nie sú spojené so vstupom pre širokú verejnosť, ak sú dodané zdaniteľnej osobe
•Zapožičanie hnuteľného majetku
•Zapožičanie zamestnancov
•Zámočnícke práce (ak nesúvisia s nehnuteľnosťou ) – napr. oprava prenosného trezoru, oprava zámku a pod, ak sú dodané zdaniteľnej osobe
•Zváračské práce hnuteľného majetku (nesúvisia so stavbou nehnuteľnosti), ak sú dodané zdaniteľnej osobe
•Prenájom lešenia, montáž a demontáž lešenia a práce bezpečnostného technika alebo inštruktora lešenárskej techniky, ak sú dodané zdaniteľnej osobe
•Poskytnutie plochy na umiestnenie stánku na výstave alebo veľtrhu spolu s ostatnými službami, ktoré umožňujú vystavovateľom predviesť svoj tovar, alebo služby, ak sú dodané zdaniteľnej osobe
•Služby rozhlasového a televízneho vysielania – okrem služieb rozhlasového a televízneho vysielania dodaných inej ako zdaniteľnej osobe v zmysle výnimiek uvedených v § 16 – účinnosť od 1.1.2015
Poznámka: Ide o pomocný zoznam, kde sú služby uvedené ako príklad.
Ak platiteľ alebo osoba registrovaná pre daň podľa § 7a zákona o DPH dodá služby, ktoré sú ďalej uvedené v zozname uvedenom vyššie pre zdaniteľné osoby z iných členských štátov, ktoré majú pridelené IČ DPH a usadenie v inom členskom štáte, je miesto dodania členský štát zákazníka, t.j. tieto služby nepodliehajú dani v tuzemsku, ale v štáte príjemcu služby. Uvedené platí aj v prípade, ak má zákazník zriadenú stálu prevádzkareň v niektorom z členských štátov, pre ktorú sa služba poskytuje – bližšie viď Vykonávacie Nariadenie EÚ 282/2011 článok 21.
Otázka č. 1 - Zváračské práce na hnuteľnom majetku zákazníka z iného členského štátu (IČŠ)dodané slovenským podnikateľom, ktorý nemá postavenie platiteľa DPH
Tuzemský podnikateľ vykonáva služby, pri ktorých sa miesto dodania určí v zmysle § 15 ods. 1 zákona o DPH, t.j. miestom dodania služieb je ČR. Ak je miestom dodania ČR a toto miesto dodania sa určilo v zmysle § 15 ods. 1, má tuzemský podnikateľ povinnosť registrácie na DPH podľa § 7a zákona o DPH. Žiadosť o registráciu by mal podať ešte pred tým, ako predmetnú službu vykoná. V danom prípade nie je podstatné, či sa práce na hnuteľnom majetku vykonajú v SR, alebo v ČR.
Zdaniteľná osoba má povinnosť podať súhrnný výkaz (štvrťročný) v zmysle § 80 ods. 3 zákona o DPH za kalendárny štvrťrok, v ktorom dodala službu.
Daňové priznanie nepodáva. Faktúru vystaví v zmysle § 72 ods. 2 zákona o DPH. Podnikateľ registrovaný na DPH podľa § 7a kontrolný výkaz nepodáva.
Pokiaľ platiteľ v SR vykoná práce na hnuteľnom majetku pre zahraničnú osobu registrovanú pre daň v ČR, miesto dodania sa určí podľa § 15 ods. 1 zákona o DPH, t.j. miestom dodania je ČR a daň zaplatí český odberateľ v ČR. V danom prípade nie je podstatné, či sa práce na hnuteľnom majetku vykonajú v SR, alebo v ČR.
Slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza. Platiteľ DPH dodanie služby s miestom dodania v ČR neuvádza v kontrolnom výkaze.
Otázka č. 3 - Oprava stroja pre súkromnú osobu z iného členského štátu dodanú slovenským podnikateľom, ktorý nemá postavenie platiteľa
Tuzemský podnikateľ – neregistrovaný na DPH – dodá práce na hnuteľnom majetku pre zákazníka z ČR, ktorý je súkromnou osobou. Práce vykoná v SR. Aké má tuzemský podnikateľ povinnosti z hľadiska DPH?
Miesto dodania predmetnej služby sa určí podľa § 16 ods. 9 zákona o DPH, t.j. miestom dodania je tuzemsko. Keďže podnikateľ z tuzemska nemá postavenie platiteľa, službu nezdaňuje slovenskou DPH. Vzhľadom k tomu, že nedodal službu, ktorej miesto dodania by sa určilo podľa § 15 ods. 1 zákona o DPH, nemusí sa registrovať podľa § 7a zákona o DPH. Musí si však sledovať obrat pre účely povinnej registrácie na DPH
Otázka č. 4 - Oprava stroja pre súkromnú osobu z iného členského štátu dodanú slovenským platiteľom
Tuzemský platiteľ dodá práce na hnuteľnom majetku pre zákazníka z ČR, ktorý je súkromnou osobou. Práce vykoná v SR. Aké má tuzemský platiteľ povinnosti z hľadiska DPH?
Miesto dodania predmetnej služby sa určí podľa § 16 ods. 9 zákona o DPH, t.j. miestom dodania je tuzemsko. Keďže podnikateľ z tuzemska má postavenie platiteľa, službu zdaňuje slovenskou DPH. Predmetnú službu uvedie v kontrolnom výkaze v časti D2.
Otázka č. 5 - Oprava stroja v Poľsku vykonaná slovenským platiteľom pre podnikateľa z Poľska
Pokiaľ platiteľ v SR vykoná práce na hnuteľnom majetku pre zahraničnú osobu registrovanú pre daň v PL, miesto dodania sa určí podľa § 15 ods. 1 zákona o DPH, t.j. miestom dodania je PL a daň zaplatí poľský odberateľ v PL. V danom prípade nie je podstatné, či sa práce na hnuteľnom majetku vykonajú fyzicky v SR, alebo Poľsku.
Slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Otázka č. 6 - Oprava stroja vykonaná v Poľsku slovenským platiteľom pre podnikateľa z Poľska, ktorý nemá pridelené IČDPH, ani oň nepožiadal
Tuzemský platiteľ sa dohodol na základe objednávky podnikateľa v Poľsku, že mu vykoná opravu stroja. Stroj opravil na území Poľska. Aké má povinnosti z hľadiska zákona o DPH, ak mu poľský podnikateľ neoznámil svoje IČDPH?
Bežne platí, že pokiaľ platiteľ v SR vykoná práce na hnuteľnom majetku pre zahraničnú osobu usadenú v PL, miesto dodania sa určí podľa § 15 ods. 1 zákona o DPH, t.j. ak by si poľský podnikateľ splnil registračnú povinnosť na DPH v PL, miestom dodania by bolo PL a daň by zaplatil poľský odberateľ. Pokiaľ si poľský podnikateľ nesplnil registračnú povinnosť na DPH a pokiaľ slovenský platiteľ nemal informácie, ktoré by svedčili o opaku, môže odberateľa z PL považovať za nezdaniteľnú osobu, viď Vykonávacie Nariadenie EÚ č. 282/2011 článok 18 ods. 2)ak vie preukázať, že tento odberateľ mu neoznámil svoje IČDPH (napr. na základe mailovej požiadavky slovenského platiteľa). V takom prípade sa miesto dodania určí podľa § 16 ods. 9 zákona o DPH. T.j. miestom dodania bude miesto, kde sa služby fyzicky vykonajú, t.j. miestom dodania je Poľsko. Tuzemský platiteľ by sa mal informovať o registračnej povinnosti v Poľsku. Uvedenú službu nebude uvádzať v daňovom priznaní k DPH, ani v súhrnnom výkaze, ani v kontrolnom výkaze.
Otázka č. 7 - Oprava stroja vykonaná v SR slovenským platiteľom pre podnikateľa z Poľska, ktorý si nesplnil povinnosť registrácie v Poľsku z dôvodu prijatia cezhraničnej služby
Tuzemský platiteľ sa dohodol s podnikateľom, usadeným a registrovaným v Poľsku, že mu vykoná opravu stroja. Stroj opravil na území SR. Aké má povinnosti z hľadiska zákona o DPH, ak mu poľský podnikateľ neoznámil svoje IČDPH?
Bežne platí, že pokiaľ platiteľ v SR vykoná práce na hnuteľnom majetku pre zahraničnú osobu usadenú v PL, miesto dodania sa určí podľa § 15 ods. 1 zákona o DPH, t.j. ak by si poľský podnikateľ splnil registračnú povinnosť na DPH v PL, miestom dodania je PL a daň by zaplatil poľský odberateľ. Pokiaľ si poľský podnikateľ nesplnil registračnú povinnosť na DPH a pokiaľ slovenský platiteľ nemá informácie, ktoré by svedčili o opaku, môže odberateľa z PL považovať za nezdaniteľnú osobu (viď Vykonávacie Nariadenie EÚ č. 282/2011 článok 18 ods. 2), ak vie preukázať, že tento odberateľ mu neoznámil svoje IČDPH (napr. na základe mailovej požiadavky slovenského platiteľa). V takom prípade sa miesto dodania určí podľa § 16 ods. 9 zákona o DPH. T.j. miestom dodania bude miesto, kde sa služby fyzicky vykonajú, t.j. miestom dodania je SR. Tuzemský platiteľ predmetnú službu zdaní slovenskou DPH, uvedie ju v daňovom priznaní, aj v kontrolnom výkaze v časti D2.
Otázka č. 8 - Oprava stroja vykonaná v SR slovenským podnikateľom, ktorý nie je registrovaný na DPH pre podnikateľa usadeného a registrovaného v Poľsku
Tuzemský podnikateľ vykonáva služby, pri ktorých sa miesto dodania určí v zmysle § 15 ods. 1 zákona o DPH, t.j. miestom dodania služieb je PL. Tuzemský podnikateľ má povinnosť registrácie na DPH podľa § 7a zákona o DPH. Žiadosť o registráciu by mal podať ešte pred tým, ako predmetnú službu vykoná. V danom prípade nie je podstatné, či sa práce na hnuteľnom majetku vykonajú v SR, alebo v PL.
Podnikateľ má povinnosť podať súhrnný výkaz (štvrťročný) v zmysle § 80 ods. 3 zákona o DPH za kalendárny štvrťrok, v ktorom dodal službu.
Daňové priznanie nepodáva. Faktúru vystaví v zmysle § 72 ods. 2 zákona o DPH. Podnikateľ registrovaný podľa § 7a zákona o DPH kontrolný výkaz nepodáva.
Otázka č. 9 - Prenájom lešenia na stavbe v ČR poskytnutého slovenským platiteľom pre podnikateľa v ČR
Miesto dodania pri prenájme lešenia sa posúdi v zmysle § 15 ods. 1. Miestom dodania je ČR (kde je usadený zákazník). Slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Otázka č. 10 - Prenájom lešenia na stavbe v SR poskytnutého slovenským platiteľom pre podnikateľa v ČR
Miesto dodania pri prenájme lešenia sa posúdi v zmysle § 15 ods. 1. Miestom dodania je ČR (kde je usadený zákazník). Slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Otázka č. 11 - Prenájom lešenia na stavbe v SR poskytnutého slovenským podnikateľom, ktorý nemá postavenie platiteľa dane , pre podnikateľa v ČR
Miesto dodania pri prenájme lešenia sa posúdi v zmysle § 15 ods. 1. Miestom dodania je ČR (kde je usadený zákazník). Slovenská spoločnosť má povinnosť registrácie na DPH podľa § 7a zákona o DPH ešte pred poskytnutím tejto služby. Službu vyfakturuje bez dane s poznámkou „ prenesenie daňovej povinnosti“ a podá súhrnný výkaz. Súhrnný výkaz podáva za kalendárny štvrťrok, v ktorom dodala službu prenájmu (viď § 80 ods. 3 zákona o DPH). Spoločnosť registrovaná podľa § 7a/ kontrolný výkaz nepodáva.
Otázka č. 12 - Tlmočnícke služby poskytnuté podnikateľovi z Nemecka uskutočnené v SR slovenským platiteľom
Slovenský platiteľ poskytuje tlmočnícke služby s miestom dodania v zmysle § 15 ods. 1, t.j. ak si tieto služby objednal podnikateľ z Nemecka, ktorý je registrovaný na DPH a usadený v Nemecku, potom slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Otázka č. 13 - Tlmočnícke služby poskytnuté podnikateľovi z Nemecka uskutočnené v Nemecku slovenským platiteľom
Otázka č. 14 - Tlmočnícke služby poskytnuté podnikateľovi z Nemecka uskutočnené v Nemecku slovenským podnikateľom, ktorý nemá postavenie platiteľa dane
Miesto dodania pri tlmočníckych službách sa posúdi v zmysle § 15 ods. 1. Miestom dodania je Nemecko (kde je usadený zákazník). Slovenská spoločnosť má povinnosť registrácie na DPH podľa § 7a zákona o DPH ešte pred poskytnutím tejto služby. Službu vyfakturuje bez dane s poznámkou „ prenesenie daňovej povinnosti“ a podá súhrnný výkaz. Súhrnný výkaz podáva za kalendárny štvrťrok, v ktorom dodala službu tlmočníctva (viď § 80 ods. 3 zákona o DPH).
Spoločnosť, registrovaná podľa § 7a/ kontrolný výkaz nepodáva
Otázka č. 15 - Sprostredkovanie predaja tovaru poskytnuté slovenským platiteľom pre maďarskú obchodnú spoločnosť
Slovenský platiteľ poskytuje sprostredkovateľské služby s miestom dodania v zmysle § 15 ods. 1, t.j. ak si tieto služby objednal maďarský podnikateľ, ktorý je registrovaný na DPH a usadený v Maďarsku, potom slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Otázka č. 16 - Sprostredkovanie predaja tovaru poskytnuté slovenským podnikateľom, ktorý nemá postavenie platiteľa dane, pre maďarskú obchodnú spoločnosť
Miesto dodania pri sprostredkovaní sa posúdi v zmysle § 15 ods. 1. Miestom dodania je Maďarsko (kde je usadený zákazník). Slovenský podnikateľ má povinnosť registrácie na DPH podľa § 7a/ zákona o DPH ešte pred poskytnutím tejto služby. Službu vyfakturuje bez dane s poznámkou „ prenesenie daňovej povinnosti“ a podá súhrnný výkaz. Súhrnný výkaz podáva za kalendárny štvrťrok, v ktorom dodal službu sprostredkovania (viď § 80 ods. 3 zákona o DPH). Podnikateľ registrovaný podľa § 7a/ kontrolný výkaz nepodáva.
Otázka č. 17 - Prepravné služby tovaru vykonané na území tuzemska poskytnuté podnikateľovi z Nemecka slovenským platiteľom
Slovenský platiteľ poskytuje prepravné služby s miestom dodania v zmysle § 15 ods. 1, t.j. ak si tieto služby objednal podnikateľ z Nemecka, ktorý je registrovaný na DPH a usadený v Nemecku, potom slovenský platiteľ vyfakturuje prepravnú službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza.
Otázka č. 18 - Prepravné služby tovaru vykonané zo SR do Nemecka poskytnuté podnikateľovi z Nemecka uskutočnené v SR slovenským podnikateľom, ktorý nemá postavenie platiteľa dane
Slovenský podnikateľ poskytuje prepravné služby s miestom dodania v zmysle § 15 ods. 1, t.j. ak si tieto služby objednal podnikateľ z Nemecka, ktorý je registrovaný na DPH a usadený v Nemecku, potom slovenský podnikateľ má povinnosť registrácie podľa § 7a zákona o DPH ešte pred dodaním prepravnej služby. Po obdržaní osvedčenia o registrácii na DPH a dodaní prepravnej služby vyfakturuje službu bez dane s poznámkou „prenesenie daňovej povinnosti“. Podnikateľ má povinnosť podať súhrnný výkaz (štvrťročný) v zmysle § 80 ods. 3 zákona o DPH za kalendárny štvrťrok, v ktorom dodal službu.
V danom prípade nie je dôležité, či sa prepravné služby vykonali v SR, alebo v Nemecku, prípadne zo SR do Nemecka, alebo opačne.
Otázka č. 19 - Prepravné služby tovaru poskytnuté súkromnej osobe z Rakúska uskutočnené slovenským platiteľom
Slovenský platiteľ – fyzická osoba – sa zaoberá prepravou tovaru. Rakúsky občan požiadal slovenského platiteľa, aby mu poskytol prepravné služby tovaru zo SR do Rakúska. Má služby zdaniť slovenskou DPH?
Slovenský platiteľ poskytuje prepravné služby s miestom dodania v zmysle § 16 ods.5 zákona o DPH. Z uvedeného vyplýva, že miestom dodania je miesto, kde sa preprava začína. Týmto miestom je tuzemsko. Platiteľ službu zdaní slovenskou DPH, uvedie ju v daňovom priznaní, aj v kontrolnom výkaze v časti D2.
Otázka č. 20 - Prepravné služby tovaru poskytnuté súkromnej osobe z Rakúska uskutočnené slovenským podnikateľom, ktorý nie je registrovaný na DPH
Slovenský podnikateľ, ktorý nemá postavenie platiteľa DPH, sa zaoberá prepravou tovaru. Rakúsky občan požiadal slovenského podnikateľa, aby mu poskytol prepravné služby tovaru zo SR do Rakúska. Má sa slovenský podnikateľ registrovať na DPH? Podľa akého ustanovenia?
Slovenský podnikateľ poskytuje prepravné služby s miestom dodania v zmysle § 16 ods.5 zákona o DPH. Z uvedeného vyplýva, že miestom dodania je miesto, kde sa preprava začína. Týmto miestom je tuzemsko. Podnikateľ nemá povinnosť registrácie podľa § 7a, avšak má povinnosť sledovať obrat z predmetných služieb a v prípade, ak by za obdobné služby s miestom dodania v tuzemsku dosiahol obrat 49790 eur, má povinnosť požiadať o registráciu na DPH v zmysle § 4 zákona o DPH.
Otázka č. 21 - Prepravné služby tovaru vykonané v Grécku, objednané slovenským platiteľom pod gréckym IČDPH
Slovenský platiteľ, usadený v SR, si objednal prepravné služby pod gréckym IČDPH od slovenského dopravcu. Slovenský dopravca prepravné služby vykonal na území Grécka, kde nie je usadený (nemá stálu prevádzkareň v Grécku). Ako má slovenský dopravca fakturovať predmetné služby? So slovenskou DPH, alebo bez DPH?
Miesto dodania prepravných služieb vykonaných na území EÚ pre zdaniteľnú osobu sa posúdia s miestom dodania v zmysle § 15 ods. 1. Aj keď si v danom prípade tieto prepravné služby objednal slovenský platiteľ pod gréckym IČDPH, kde nemá stálu prevádzkareň, posúdi sa miesto dodania podľa sídla odberateľa, ktoré je na území tuzemska. Miestom dodania prepravných služieb bude preto SR. Dopravca tovaru služby zdaní slovenskou DPH, uvedie ju v daňovom priznaní, aj v kontrolnom výkaze v časti A1.
Otázka č. 22 - Prepravné služby tovaru vykonané z územia SR do Nórska poskytnuté podnikateľovi z Nemecka, ktorý je usadený a identifikovaný pre daň v Nemecku
Miesto dodania prepravných služieb sa určí v zmysle § 15 ods. 1, t.j. ak si tieto služby objednal podnikateľ z Nemecka, identifikovaný pre daň a usadený v Nemecku potom slovenský platiteľ vyfakturuje prepravnú službu bez dane.
Hoci ide o prepravné služby spojené s vývozom tovaru do tretieho štátu, tieto sa v daňovom priznaní neuvádzajú, nakoľko miesto dodania prepravných služieb je v inom členskom štáte.
Otázka č. 23 - Vzdelávacie služby poskytnuté slovenským platiteľom pre spoločnosť v Dánsku
Na základe uvedeného poskytuje slovenský platiteľ vzdelávacie služby s miestom dodania v Dánsku, (miesto, kde má sídlo odberateľ) t.j. ak si tieto služby objednal podnikateľ z Dánska, ktorý je registrovaný na DPH a usadený v Dánsku, potom slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza. V danom prípade nie je dôležité, že sa služby poskytli v Belgicku.
Otázka č. 24 - Vzdelávacie služby poskytnuté slovenským podnikateľom, ktorý nemá postavenie platiteľa, pre spoločnosť v Dánsku
Otázka č. 25 - Právne služby poskytnuté slovenským platiteľom pre spoločnosť usadenú vo Francúzsku, ktorá si služby objednala pod slovenským IČDPH
Slovenský advokát - platiteľ DPH - zastupuje francúzskeho podnikateľa, ktorý si právne služby objednal pod slovenským IČDPH. Ide o podnikateľa, ktorý má sídlo vo Francúzsku, ale je registrovaný na DPH aj v SR, kde nemá stálu prevádzkareň. (je registrovaný podľa § 5 zákona o DPH). Má advokát tieto služby zdaniť slovenskou DPH?
Keďže ide o určenie miesta dodania v zmysle § 15 ods. 1, potom platí určenie miesta dodania podľa toho, kde má sídlo odberateľ - podnikateľ. V danom prípade má podnikateľ sídlo vo Francúzsku. (bližšie pozri Vykonávacie Nariadenie EÚ č. 282/2011 článok 20-22). Advokát určí miesto dodania na základe informácií od odberateľa a dané informácie si musí overiť prostredníctvom bežných bezpečnostných opatrení, akými sú napr. opatrenia týkajúce sa overenia totožnosti alebo platieb, ako aj overenia IČDPH. Keďže FSSR na svojej webovej stránke zverejňuje zoznamy subjektov, registrovaných na DPH v závislosti od §, vie si advokát túto skutočnosť overiť. Advokát požiada francúzsku spoločnosť, aby doplnila francúzske IČDPH. Slovenský platiteľ – advokát - vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Zverejnenie platiteľov, registrovaných na DPH viď:
https://www.financnasprava.sk/sk/elektronickesluzby/verejnesluzby/zoznamy/detail/_72414cdf-8eb7-478d-9ac2-a275008b40a0
Otázka č. 26 - Obstaranie ubytovania slovenským platiteľom pre podnikateľa registrovaného na DPH v ČR
V zmysle § 9 ods. 4 – ak zdaniteľná osoba vo svojom mene pre inú osobu obstará dodanie služby, platí, že táto zdaniteľná osoba službu sama prijala a sama dodala. Z uvedeného vyplýva, že slovenský platiteľ bude postupovať tak, ako keby službu sám dodal. Keďže miesto dodania pri ubytovaní sa posúdi podľa § 16 ods. 1 zákona o DPH, potom obstarávateľ tejto služby určí miesto dodania SR. Službu zdaní slovenskou DPH, uvedie ju v daňovom priznaní a v kontrolnom výkaze ju uvedie v časti A1.
Otázka č. 27 - Sprostredkovanie ubytovania slovenským platiteľom pre podnikateľa registrovaného na DPH v ČR
Otázka č. 28 - Sprostredkovanie ubytovania slovenským platiteľom pre súkromnú osobu z ČR
Otázka č. 29 - Marketingové služby poskytnuté slovenským platiteľom voči zdaniteľnej osobe v ČR, ktorá ešte nemala pridelené IČDPH, ale oň požiadala
Český podnikateľ, neregistrovaný na DPH, požiadal slovenského platiteľa dane, aby mu spracoval marketing k budúcim dodávkam tovarov, ktoré by český podnikateľ chcel predávať v SR. Český podnikateľ informoval slovenského platiteľa, že požiadal o registráciu na DPH v ČR. V čase dodania služby a následne vystavenia faktúry slovenským platiteľom však český podnikateľ stále nemal k dispozícii IČDPH. Ako má slovenský platiteľ ďalej postupovať? Môže českého podnikateľa považovať za nezdaniteľnú osobu a vystaviť faktúru s DPH? Alebo faktúru vystaví bez DPH?
Miestom dodania marketingovej služby sa určí podľa § 15 ods. 1 v zmysle Vykonávacieho Nariadenia EÚ 282/2011 článku 18 bod 1 písm. b/, t.j. ak má slovenský platiteľ informácie, že odberateľ je zdaniteľnou osobou v ČR, ktorej ešte nebolo pridelené IČDPH, ale český podnikateľ informoval slovenského platiteľa o tom, že požiadal o pridelenie IČDPH, potom faktúru vystaví bez DPH, nakoľko miesto dodania bude v ČR a doplní do faktúry IČDPH odberateľa po pridelení IČDPH v ČR. (český podnikateľ by ho mal bezodkladne informovať o pridelení IČDPH). Zároveň podá súhrnný výkaz v zmysle § 80 ods. 6 zákona o DPH za obdobie, v ktorom bolo IČDPH príjemcovi služby pridelené. V daňovom priznaní sa služba neuvádza, rovnako ani v kontrolnom výkaze.
Otázka č. 30 - Softvérové služby dodané slovenským platiteľom voči podnikateľovi z ČR registrovaného pre daň v ČR
Slovenský platiteľ poskytuje softvérové služby s miestom dodania v zmysle § 15 ods. 1, t.j. ak si tieto služby objednal podnikateľ z ČR, ktorý je registrovaný na DPH a usadený v ČR, potom slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Otázka č. 31 - Softvérové služby dodané slovenským platiteľom voči podnikateľovi z ČR, ktorý si služby objednal pod slovenským IČDPH
Slovenský platiteľ poskytuje softvérové služby s miestom dodania v zmysle § 15 ods. 1, t.j. ak si tieto služby objednal podnikateľ z ČR, ktorý je registrovaný v SR a v SR má stálu prevádzkareň (registrácia v SR podľa § 4), potom je miesto dodania určené podľa toho, kde má český odberateľ stálu prevádzkareň - viď Vykonávacie Nariadenie EÚ č. 282/2011 článok 21. Z uvedeného vyplýva, že týmto miestom je SR. Službu zdaní slovenskou DPH, uvedie ju v daňovom priznaní a v kontrolnom výkaze ju uvedie v časti A1.
Otázka č. 32 - Prenájom vozidla na dva mesiace pre zahraničnú osobu v Rakúsku
Slovenský platiteľ poskytol prenájom dopravného prostriedku na obdobie dlhšie ako 30 dní (výnimka z určenia miesta dodania podľa § 16 ods. 2 sa v danom prípade nepoužije), t.j. miesto dodania dlhodobého prenájmu dopravných prostriedkov sa určí podľa § 15 ods. 1 – miestom dodania je členský štát usadenia odberateľa, t.j. Rakúsko. Slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Služby dodané do tretieho štátu (štát mimo Európskej únie)
Ak platiteľ alebo osoba registrovaná pre daň podľa § 7a zákona o DPH dodá služby, ktoré sú ďalej uvedené v zozname uvedenom nižšie, pre podnikateľov z tretích štátov /usadenie v treťom štáte/, je miesto dodania tretí štát, t.j. tieto služby nepodliehajú dani v tuzemsku. Na rozdiel od predchádzajúcich služieb, ktoré sú dodané do iného členského štátu, pri dodaní služieb do tretieho štátu nie je potrebné podať súhrnný výkaz.
Zdaniteľná osoba – podnikateľ v SR – nemá povinnosť registrácie podľa § 7a, ak dodá služby do tretieho štátu pre zdaniteľnú osobu – podnikateľa – usadeného v treťom štáte.
V daňovom priznaní sa tieto služby neuvádzajú!
Zoznam služieb, pri ktorých sa miesto dodania posúdi podľa § 15 ods. 1:
- Baliarske práce
- Elektronické služby (služby cez internet okrem objednávok tovaru cez internet, okrem fyzickej dodávky CD, diskety a hmotných nosičov, okrem kníh, periodík, videokaziet, hier na CD, okrem služieb profesionálov, ktorí radia prostredníctvom elektronickej pošty, okrem vzdelávacích služieb cez internet, okrem telefonických služieb cez internet) – okrem elektronických služieb dodaných osobám iným ako zdaniteľným, pri ktorých sa miesto dodania určí podľa výnimiek uvedených v § 16 – účinnosť od 1.1.2015
- Inžinierske služby (okrem služieb spojených s nehnuteľnosťou – napr. architektonické služby alebo stavebný dozor)
- Kultúrne služby, umelecké služby, športové, zábavné ktoré nie sú spojené so vstupom pre širokú verejnosť, ak sú dodané zdaniteľnej osobe
- Montáž rôznych častí stroja (aj ako subdodávka), pokiaľ nejde o montáž stroja, ktorý je neoddeliteľnou súčasťou nehnuteľnosti, ak sú dodané zdaniteľnej osobe
- Nakládka, prekládka a vykládka tovaru, ak sú dodané zdaniteľnej osobe
- Natieračské práce hnuteľného majetku (nesúvisia so stavbou alebo rekonštrukciou nehnuteľnosti), ak sú dodané zdaniteľnej osobe
- Odtiahnutie vozidla, ak sú dodané zdaniteľnej osobe
- Opravy hnuteľného majetku, ak sú dodané zdaniteľnej osobe
- Práce na hnuteľnom majetku zákazníka – rôzne, ak sú dodané zdaniteľnej osobe
- Prenájom dopravných prostriedkov na obdobie dlhšie ako 30 dní
- Prepravné služby, ak sú dodané zdaniteľnej osobe
- Prevod a postúpenie autorských práv, patentov, licencií, ochranných známok a podobných práv
- Služby súvisiace s vrátením dane zahraničným osobám
- Skladovacie služby
- Služby rozhlasového a televízneho vysielania
- Sprostredkovateľské služby (fakturuje sa len provízia za sprostredkovanie služieb)
napr. sprostredkovanie zamestnania SZČO, sprostredkovanie ubytovania,
sprostredkovanie predaja tovaru alebo služieb
- Strážna služba súvisiaca s ochranou osôb, osôb a majetku pri preprave, logistikou finančných hotovostí
- Telekomunikačné služby (okrem telekomunikačných služieb dodaných inej ako zdaniteľnej osobe z iného členského štátu alebo tretieho štátu, ktorých miesto dodania sa určí podľa výnimiek uvedených v § 16 – účinnosť od 1.1.2015)
- Účtovnícke služby
- Upratovacie služby (ak ide výlučne o upratovanie nábytku a zariadenia, ktoré nie je neoddeliteľnou súčasťou nehnuteľnosti)
- Vedecké služby, ktoré nie sú spojené so vstupom pre širokú verejnosť, ak sú dodané zdaniteľnej osobe
- Vzdelávacie služby, ktoré nie sú spojené so vstupom pre širokú verejnosť ak sú dodané zdaniteľnej osobe
- Výstavnícke služby (zapožičanie stánku a služby s tým spojené), ktoré nie sú spojené so vstupom pre širokú verejnosť, ak sú dodané zdaniteľnej osobe
- Zapožičanie hnuteľného majetku
- Zapožičanie zamestnancov
- Zámočnícke práce (ak nesúvisia s nehnuteľnosťou ) – napr. oprava prenosného trezoru, oprava zámku a pod, ak sú dodané zdaniteľnej osobe
- Zváračské práce hnuteľného majetku (nesúvisia so stavbou nehnuteľnosti), ak sú dodané zdaniteľnej osobe
- Prenájom lešenia, montáž a demontáž lešenia a práce bezpečnostného technika alebo inštruktora lešenárskej techniky, ak sú dodané zdaniteľnej osobe
- Poskytnutie plochy na umiestnenie stánku na výstave alebo veľtrhu spolu s ostatnými službami, ktoré umožňujú vystavovateľom predviesť svoj tovar, alebo služby, ak sú dodané zdaniteľnej osobe
- Služby rozhlasového a televízneho vysielania – okrem služieb rozhlasového a televízneho vysielania dodaných inej ako zdaniteľnej osobe v zmysle výnimiek uvedených v § 16 – účinnosť od 1.1.2015
Miesto dodania predmetnej služby sa určí podľa § 15 ods. 1 zákona o DPH. Keďže tuzemský podnikateľ nie je registrovaný na DPH a dodáva cezhraničné služby pre zdaniteľnú osobu z tretieho štátu, nemá povinnosť registrácie podľa § 7a. Z uvedeného vyplýva, že z hľadiska DPH nemá k danému prípadu žiadne povinnosti.
Tuzemský platiteľ vykonal cezhraničné služby pre zdaniteľnú osobu z tretieho štátu, t.j. miesto dodania sa určí podľa § 15 ods. 1 zákona o DPH, týmto miestom je Ukrajina. V danom prípade nie je podstatné, či sa práce na hnuteľnom majetku vykonajú v SR, alebo na Ukrajine. Tuzemský platiteľ fakturuje predmetné služby bez slovenskej dane. Služby neuvádza v súhrnnom výkaze, ani v daňovom priznaní.
Otázka č. 3 - Dodanie prác na hnuteľnom majetku vykonaných slovenským platiteľom pre súkromnú osobu z tretieho štátu
Tuzemský platiteľ sa dohodol na základe ústneho dohovoru so súkromnou osobou z Ukrajiny, že mu vykoná opravu stroja. Opravu vykonal v Ukrajine. Aké má povinnosti z hľadiska zákona o DPH?
Tuzemský platiteľ vykonal cezhraničné služby pre zdaniteľnú osobu z tretieho štátu, t.j. miesto dodania sa určí podľa výnimiek uvedených § 16 ods. 9 zákona o DPH, týmto miestom je Ukrajina. Tuzemský platiteľ fakturuje predmetné služby bez slovenskej dane. Služby neuvádza v súhrnnom výkaze, ani v daňovom priznaní.
Otázka č. 4 - Prenájom lešenia na stavbe v ČR poskytnutého slovenským platiteľom pre podnikateľa z Ukrajiny
Miesto dodania pri prenájme lešenia sa posúdi v zmysle § 15 ods. 1. Miestom dodania je Ukrajina (kde je usadený zákazník). Slovenský platiteľ vyfakturuje službu bez dane. V daňovom priznaní k DPH predmetnú službu neuvádza, rovnako ani súhrnnom a v kontrolnom výkaze.
Otázka č. 5 - Prenájom lešenia na stavbe v SR poskytnutého slovenským podnikateľom, ktorý nemá postavenie platiteľa dane , pre podnikateľa z Ukrajiny
Miesto dodania pri prenájme lešenia sa posúdi v zmysle § 15 ods. 1. Miestom dodania je Ukrajina (kde je usadený zákazník). Slovenská spoločnosť nemá povinnosť registrácie na DPH podľa § 7a zákona o DPH.
Otázka č. 6 - Tlmočnícke služby poskytnuté podnikateľovi zo Švajčiarska uskutočnené v SR slovenským platiteľom
Slovenský platiteľ poskytuje tlmočnícke služby s miestom dodania v zmysle § 15 ods. 1, t.j. ak si tieto služby objednal podnikateľ zo Švajčiarska (tretí štát), potom slovenský platiteľ vyfakturuje službu bez dane. V daňovom priznaní k DPH predmetnú službu neuvádza, rovnako ani v súhrnnom a kontrolnom výkaze.
Otázka č. 7 - Tlmočnícke služby poskytnuté podnikateľovi zo Švajčiarska uskutočnené vo Švajčiarsku slovenským podnikateľom, ktorý nemá postavenie platiteľa dane
Miesto dodania pri tlmočníckych službách sa posúdi v zmysle § 15 ods. 1. Miestom dodania je Švajčiarsko (kde je usadený zákazník). Slovenská spoločnosť nemá povinnosť registrácie na DPH podľa § 7a/ zákona o DPH, ani povinnosť podať súhrnný výkaz.
Otázka č. 8 - Sprostredkovanie predaja tovaru poskytnuté slovenským platiteľom pre americkú obchodnú spoločnosť
Slovenský platiteľ poskytuje sprostredkovateľské služby s miestom dodania v zmysle § 15 ods. 1, t.j. ak si tieto služby objednal americký podnikateľ. Slovenský platiteľ vyfakturuje službu bez dane. V daňovom priznaní k DPH predmetnú službu neuvádza, rovnako ani v kontrolnom, ani v súhrnnom výkaze.
Otázka č. 9 - Prepravné služby tovaru vykonané na území tuzemska poskytnuté podnikateľovi z Nórska uskutočnené slovenským platiteľom
Slovenský platiteľ poskytuje prepravné služby s miestom dodania v zmysle § 15 ods. 1, t.j. ak si tieto služby objednal podnikateľ z Nórska, (tretí štát) potom slovenský platiteľ vyfakturuje prepravnú službu bez dane. V daňovom priznaní k DPH predmetnú službu neuvádza. V danom prípade nie je dôležité, či sa prepravné služby vykonali v SR, alebo v inom členskom štáte.
Otázka č. 10 - Prepravné služby tovaru vykonané na území Nórska poskytnuté podnikateľovi z Nórska uskutočnené slovenským platiteľom dane
Slovenský platiteľ poskytuje prepravné služby s miestom dodania v zmysle § 15 ods. 1, t.j. ak si tieto služby objednal podnikateľ z Nórska, (tretí štát) potom slovenský platiteľ vyfakturuje prepravnú službu bez dane. V daňovom priznaní k DPH predmetnú službu neuvádza.
Otázka č. 11 - Prepravné služby tovaru vykonané z územia SR do Nórska poskytnuté podnikateľovi z Nórska uskutočnené slovenským platiteľom dane
Ak je prijatá služba - vymenovaná ďalej v zozname uvedenom nižšie - dodaná podnikateľom z tretieho štátu alebo iného členského štátu, pričom sa miesto dodania určilo podľa miesta usadenia tuzemského podnikateľa v zmysle § 15 ods. 1 zákona o DPH, potom podľa § 69 ods. 3 zákona o DPH zdaniteľná osoba prípadne právnická osoba, ktorá nie je zdaniteľnou osobou a je registrovaná pre daň podľa § 7 zákona o DPH, sú povinné platiť daň v tuzemsku. Daň sa priznáva prostredníctvom daňového priznania v riadku 11 a 12 daňového priznania.
Miesto dodania predmetnej služby sa určí v zmysle § 15 ods. 1 zákona o DPH podľa toho, kde má sídlo zákazník (slovenský podnikateľ), t.j. miesto dodania cezhraničnej služby je v tuzemsku. Tuzemský podnikateľ je podľa § 69 ods. 3 zákona o DPH osobou povinnou platiť daň, ak jej cezhraničné služby dodala zahraničná osoba (zahraničná osoba = podnikateľ usadený v ČR). Podnikateľ by sa mal registrovať podľa § 7a zákona o DPH ešte pred prijatím tejto služby. Bez ohľadu na to, či si splní svoju registračnú povinnosť alebo nie, podá v SR daňové priznanie k DPH a prizná k cene dodanej služby slovenskú DPH 20 %. (samozdaní prijatú cezhraničnú službu) v zmysle § 78 ods. 3 do 25 dní po skončení kal. mesiaca, v ktorom mu vznikla daňová povinnosť a povinnosť zaplatenia dane. Osoba, ktorá nie je platiteľom, nie je povinná zaplatiť daň, ak daň na zaplatenie nie je viac ako 5 eur.
Miesto dodania predmetnej služby sa určí v zmysle § 15 ods. 1 zákona o DPH podľa toho, kde má sídlo zákazník (slovenský platiteľ), t.j. miesto dodania cezhraničnej služby je v tuzemsku. Tuzemský platiteľ je podľa § 69 ods. 3 zákona o DPH osobou povinnou platiť daň, ak jej službu dodala zahraničná osoba (zahraničná osoba = podnikateľ usadený v ČR). Slovenský platiteľ podá v SR daňové priznanie k DPH a prizná k cene dodanej služby slovenskú DPH 20 %. (samozdaní prijatú cezhraničnú službu). Samozdanenie služby uvedie aj v kontrolnom výkaze v časti B1.
Miesto dodania predmetnej služby sa určí v zmysle § 15 ods. 1 zákona o DPH podľa toho, kde má sídlo zákazník (slovenský platiteľ), t.j. miesto dodania cezhraničnej služby je v tuzemsku. Tuzemský platiteľ je podľa § 69 ods. 3 zákona o DPH osobou povinnou platiť daň, ak jej službu dodala zahraničná osoba bez ohľadu na to, či si zahraničná osoba vo svojom členskom štáte splnila povinnosť registrácie vzhľadom na dodané cezhraničné služby do IČŠ alebo nie (zahraničná osoba = podnikateľ usadený v ČR). Slovenský platiteľ podá v SR daňové priznanie k DPH a prizná k cene dodanej služby slovenskú DPH 20 %. (samozdaní prijatú cezhraničnú službu). Prijatú službu uvedie v kontrolnom výkaze v časti B1.
Zahraničná osoba vykonáva služby, pri ktorých sa miesto dodania určí v zmysle § 15 ods. 1 zákona o DPH, t.j. miestom dodania služieb je SR (kde má sídlo slovenský podnikateľ). Ak je miestom dodania SR a toto miesto dodania sa určilo v zmysle § 15 ods. 1, má tuzemský podnikateľ povinnosť registrácie podľa § 7a zákona o DPH ešte pred prijatím služby. Povinnosť priznať daň má v zmysle § 69 ods. 3 zákona o DPH a to bez ohľadu na to, či má postavenie platiteľa, alebo neplatiteľa – podnikateľa. Samozdanenie z prijatých služieb uvedie v daňovom priznaní. Daňové priznanie podá v súlade s § 78 ods. 3 zákona o DPH – t.j. do 25 dní po skončení kalendárneho mesiaca, v ktorom vznikla povinnosť platiť daň(r. 11 a 12) a túto daň aj zaplatí. V kontrolnom výkaze samozdanenie neuvádza (nie je platiteľom dane v SR). V predmetnom prípade nie je dôležité, či sa zváračské práce fyzicky poskytli na území tuzemska, alebo v ČR.
Miesto dodania pri prenájme lešenia sa posúdi v zmysle § 15 ods. 1. Miestom dodania je SR (kde je usadený zákazník). Česká zahraničná osoba vyfakturuje službu bez dane s poznámkou , že osobou povinnou platiť daň je zákazník (zo SR). Ak je miestom dodania v SR, má tuzemský platiteľ povinnosť priznať daň v SR v zmysle § 69 ods. 3 zákona o DPH a to bez ohľadu na to, či sa lešenie bude využívať na stavbe v SR, alebo v ČR. Samozdanenie z prijatých služieb uvedie v daňovom priznaní a v kontrolnom výkaze v časti B1.
Slovenský platiteľ prijal sprostredkovateľské služby s určením miesta dodania v zmysle § 15 ods. 1, t.j. ak si tieto služby objednal slovenský platiteľ, usadený v SR, potom zahraničná osoba mala vyfakturovať službu bez dane s poznámkou, že osobou povinnou platiť daň je zákazník zo SR. Ak napriek tomu zahraničná osoba uplatnila k cene daň, slovenský platiteľ, ktorý je osobou povinnou platiť daň v zmysle § 69 ods. 3 – samozdaní túto službu, pričom pri výpočte bude vychádzať zo základu dane bez českej dane. Samozdanenie uvedie v daňovom priznaní a v kontrolnom výkaze v časti B1.
Obecný úrad, ktorý je právnickou nezdaniteľnou osobou, registrovanou podľa § 7 si objednal opravu kropiaceho vozidla od poľského dodávateľa, registrovaného pre daň v Poľsku (ďalej len zahraničná osoba). Má obecný úrad priznať daň v tuzemsku?
Podľa § 15 ods. 4 písm. b/ - ak si cezhraničné služby objedná právnická osoba, ktorá nie je zdaniteľnou osobou, ale je registrovaná na DPH podľa § 7, sa považuje za zdaniteľnú osobu. Ak sa považuje za zdaniteľnú osobu, potom si služby objedná pod slovenským IČDPH. Keďže sa miesto dodania určí podľa § 15 ods. 1 zákona o DPH v SR (kde má zákazník – zdaniteľná osoba – sídlo), je obecný úrad osobou povinnou platiť daň v zmysle § 69 ods. 3 zákona o DPH a podá daňové priznanie v súlade s ustanovením § 78 ods. 3 zákona o DPH – t.j. do 25 dní po skončení kalendárneho mesiaca, v ktorom vznikla povinnosť platiť daň(r. 11 a 12) a túto daň aj zaplatí. V kontrolnom výkaze samozdanenie neuvádza (nie je platiteľom dane v SR). V predmetnom prípade nie je dôležité, či sa oprava vozidla fyzicky poskytla na území tuzemska, alebo v PL.
Slovenský platiteľ prijal prepravné služby s určením miesta dodania v zmysle § 15 ods. 1, t.j. ak si tieto služby objednal slovenský platiteľ, usadený v SR, potom zahraničná osoba vyfakturuje službu bez dane bez dane s poznámkou, že osobou povinnou platiť daň je zákazník zo SR. Slovenský platiteľ, ktorý je osobou povinnou platiť daň v zmysle § 69 ods. 3 – samozdaní túto službu, Samozdanenie uvedie v daňovom priznaní a v kontrolnom výkaze v časti B1.
Slovenský platiteľ prijal cezhraničnú službu od zahraničného dodávateľa z tretieho štátu. Keďže miesto dodania prepravných služieb voči zdaniteľnej osobe registrovanej pre daň a usadenej v tuzemsku, sa určí podľa § 15 ods.1, potom v zmysle § 69 ods. 3 má povinnosť platiť daň tuzemský platiteľ. Samozdanenie služby prizná v daňovom priznaní a v kontrolnom výkaze v časti B1. Keďže podnikateľ z Ruska nemá IČDPH EÚ, uvedie odberateľ v kontrolnom výkaze v riadku IČDPH dodávateľa „0“.
Áno, obchodná spoločnosť má povinnosť samozdanenia cezhraničnej služby operatívneho prenájmu nákladného vozidla, nakoľko miesto dodania služby dlhodobého nájmu (viac ako 30 dní )sa posúdi v zmysle § 15 ods. 1. Týmto miestom je SR (kde je odberateľ usadený). V zmysle § 69 ods. 3 má povinnosť platiť daň tuzemský platiteľ. Samozdanenie služby prizná v daňovom priznaní a v kontrolnom výkaze v časti B1.
Otázka č. 12 - Prenájom motorového vozidla na dva týždne poskytnutého od podnikateľa registrovaného pre daň v ČR (ďalej len zahraničná osoba) pre slovenského platiteľa dane
Slovenská obchodná spoločnosť – platiteľ dane - si prenajala nákladné vozidlo od zahraničnej osoby z ČR na dva týždne. Vozidlo bolo prevzaté na území ČR a česká spoločnosť uplatnila k cene daň. Má slovenská spoločnosť povinnosť samozdanenia z prenajatého vozidla napriek tomu, že bolo zdanené českou daňou? Postupuje sa podľa § 15 ods. 1?
Nie. Ak ide o krátkodobý prenájom dopravného prostriedku (menej ako 30 dní), potom sa miesto dodania určí podľa toho, kde sa dá dopravný prostriedok k dispozícii (§ 16 ods. 2 zákona o DPH). Miesto dodania je v danom prípade v ČR a slovenskému platiteľovi dane nevyplýva povinnosť samozdanenia z dodanej služby.
Otázka č. 13 - Oprava strechy vykonaná českým podnikateľom registrovaným pre daň v ČR voči slovenskému platiteľovi na nehnuteľnosti nachádzajúcej sa v ČR
Slovenský platiteľ si objednal u českého dodávateľa – osoby registrovanej pre daň a usadenej v ČR – opravu strechy na nehnuteľnosti, ktorá sa nachádza na území ČR. Aké má povinnosti z hľadiska DPH?
Miesto dodania prijatých cezhraničných služieb sa neurčí podľa základného pravidla - § 15 ods. 1, ale podľa § 16 ods. 1 zákona o DPH. T.j. ak ide o služby, súvisiace s nehnuteľnosťou, určí sa miesto dodania podľa toho, kde sa nehnuteľnosť nachádza. V danom prípade sa nehnuteľnosť nachádza v ČR, z čoho vyplýva zdanenie v ČR. Keďže je dodávateľom predmetnej služby český dodávateľ a miesto dodania je v ČR, zdaní službu českou DPH. Bližšie viď príklady k § 16 zákona o DPH. Slovenskému odberateľovi – platiteľovi dane – v SR nevzniká povinnosť samozdanenia tejto služby. O vrátenie dane, zaplatenej v ČR môže požiadať v súlade s ustanoveniami § 55a až § 55f zákona o DPH.
Otázka č. 14 - Reklamné služby dodané zahraničnou osobou z Litvy pre slovenského platiteľa dane
Áno, miesto dodania reklamných služieb sa určí podľa § 15 ods. 1 zákona o DPH, t.j. miesto dodania je v SR (podľa usadenia odberateľa). Slovenský platiteľ, ktorý je osobou povinnou platiť daň v zmysle § 69 ods. 3 – samozdaní túto službu, Samozdanenie uvedie v daňovom priznaní a v kontrolnom výkaze v časti B1.
Otázka č. 15 - Poradenské služby dodané zahraničnou osobou z Ruska pre slovenského platiteľa dane
Slovenský platiteľ prijal cezhraničnú službu od zahraničného dodávateľa z tretieho štátu. Keďže miesto dodania poradenských služieb voči zdaniteľnej osobe registrovanej pre daň a usadenej v tuzemsku sa určí podľa § 15 ods.1, potom v zmysle § 69 ods. 3 má povinnosť platiť daň tuzemský platiteľ. Samozdanenie služby prizná v daňovom priznaní a v kontrolnom výkaze v časti B1. Keďže podnikateľ z Ruska nemá IČDPH EÚ, uvedie v kontrolnom výkaze v riadku IČDPH dodávateľa „0“.